พอดีเมื่อวานผมมีเพศสัมพันธ์กับแฟน(ชาย-ชาย)แต่ไม่ได้สวมถุงยางอนามัยแฟนเลือดออกทางถวารหนักแล้วลิ้นของผมไปสัมผัสจะมีโอกาสติดเชื้อไหมคับ แต่แฟนพึ่งไปตรวจเลือดมาไม่เจอคับ ผมเครียดจัง มีวิธีอะไรช่วยป้งกันหลังจากนี้ไหมคับ
สวัสดีค่ะ หากไม่ได้ใส่ถุงยางอนามัย และเป็นฝ่ายใช้อวัยวะเพศชายสอดใส่ทางทวารหนัก หากอีกฝ่ายมีเชื้อ HIV ก็จะมีโอกาสติดได้ประมาณ 0.03% (แต่หากเป็นการร่วมเพศทางทวารหนักในกลุ่มชายรักชาย ตัวเลขของโอกาสในการติดเชื้อจะสูงกว่า คืออยู่ที่ประมาณ 1.4%-1.7%) ส่วนในกรณีที่เป็นฝ่ายถูกสอดใส่ทางทวารหนัก จะมีโอกาสติดเชื้อประมาณ 0.04-3.0%ส่วนการใช้ลิ้นไปสัมผัสโดนเลือด ก็อาจมีโอกาสเสี่ยงต่อการติดเชื้อได้เช่นกัน แต่ไม่มีตัวเลขที่ชัดเจนอย่างไรก็ตาม หากแฟนได้ไปตรวจเลือดมาแล้ว และไม่พบว่ามีการติดเชื้อ HIV และหากในช่วง 1 เดือนก่อนหน้านั้น ไม่ได้มีพฤติกรรมเสี่ยงมา ก็ไม่น่ามีการติดเชื้อ HIV ค่ะส่วนการจะป้องกันการติดเชื้อ HIV นั้น มักใช้ในกรณีที่อีกฝ่ายมีการติดเชื้อ HIV อยู่ โดยใช้การทานยาต้านไวรัส HIV แบบฉุกเฉิน (Pre-exposure Prophylaxis หรือ PrEP) ซึ่งต้องทานยาต่อเนื่องนาน 28 วัน โดยยาจะช่วยป้องกันการติดเชื้อได้ประมาณ 90% ค่ะนอกจกาการติดเชื้อ HIV แล้ว ยังมีโอกาสเสี่ยงต่อการติดโรคอื่นๆได้อีก เช่น ซิฟิลิส เริม หนองใน หูดหงอนไก่ ไวรัสตับอักเสบชนิดบีและซี เป็นต้น ดังนั้น หากมีอาการอะไรผิดปกติ ก็ควรไปพบแพทย์เพื่อตรวจด้วยค่ะ และควรตรวเลือดหาเชื้อต่างๆ เมื่อเวลาผ่านไปซักระยะค่ะ